Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, prestakuntza-eskaintzarik tankeratu eta exekutatu ote den desgaitasuna duten pertsonen arretarako zerbitzuetan diharduten Foru Administrazioko langileen birziklatze eta birkualifikazio estrategikorako, halatan integratzearren desgaitasuna duten pertsonen arretaren alorreko ikusmolde eta eredu berriak.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, prestakuntza-eskaintzarik tankeratu eta exekutatu ote da desgaitasuna duten pertsonen arretarako zerbitzuetan diharduten Foru Administrazioko langileen birziklatze eta birkualifikazio estrategikorako, halatan integratzearren desgaitasuna duten pertsonen arretaren alorreko ikusmolde eta eredu berriak?

2.- Nola eta noiz?

Iruñean, 2022ko abenduaren 15ean

Foru parlamentaria: Jorge Esparza Garrido